**Proces verbal,**

**Încheiat, azi, 29 iulie 2022, ora 12,30**

Azi, data de mai sus, a avut ședința ordinară a Consiliului Local Cătina la Centrul de zi After School Cătina, convocată prin Dispoziția Primarului nr.171 din 22.07.2022 la care au participat un număr de 11 consilieri locali și dl. Gîndac Ion, în calitate de delegat sătesc.

Președinte de ședință: dl. Păsăroiu Ilie.

Doamna secretară supune la vot procesul verbal al ședinței anterioare care se aprobă cu 11 voturi „pentru”.

Dl președinte dă cuvântul domnului primar pentru a prezenta ordinea de zi.

Dl.primar dă citire ordinii de zi:

1. Aprobarea procesului-verbal al şedinţei anterioare :

2. Proiect de hotărâreprivind aprobarea PLANULUI URBANISTIC ZONAL – “CONSTRUIRE COMPLEX TURISTIC CU FUNCȚIUNI MIXTE (RESTAURANT, SPAȚII TURISTICE DE CAZARE, TERASĂ, BIROURI, CONSTRUCȚII CONEXE)”

Inițiator: Primar Ing. Alexandru - Constantin Fulgeanu;

3. Proiect de hotărâre privind aprobarea Planului Local de Acțiune pentru aplicarea H.G. nr.560/2022 privind aprobarea Strategiei Guvernului României de incluziune a cetățenilor români aparținând minorității rome, pentru perioada iulie - decembrie 2022

Inițiator: Primar Ing. Alexandru - Constantin Fulgeanu;

4. Proiect de hotărâre privind aprobarea aprobarea încheierii a două contracte de comodat auto-împrumut de folosință gratuită

Inițiator: Primar Ing. Alexandru - Constantin Fulgeanu;

Dl. președinte supune la vot ordinea de zi, care se aprobă cu 11 voturi “pentru”.

**1. Proiect de hotărâre privind aprobarea PLANULUI URBANISTIC ZONAL – “CONSTRUIRE COMPLEX TURISTIC CU FUNCȚIUNI MIXTE (RESTAURANT, SPAȚII TURISTICE DE CAZARE, TERASĂ, BIROURI, CONSTRUCȚII CONEXE)”**

Dl. primar prezintă referatul de aprobare. Sunt toate avizele, autorizațiile, l-ați văzut.

Dl.președinte : avizul comisiilor.

Președinții de comisie : favorabil.

Dl. Radu Ghe. : întreb dacă Consiliul Local a luat act de procesul care este pe rolul Judecătoriei Pătârlagele împotriva cărții funciare.

Dl. primar : toate documentele sunt puse acolo. Dl.Radu Gheorghe vorbește despre alt numar cadastral 20663, nu despre ăsta e vorba, 20673. Am 21 de procese pe rol; ba nu, scuze, 7 s-au soluționat, mai sunt 13. Este vorba despre altă carte funciară. Și până nu rămâne o hotărâre definitivă, nu se poate spune nimic. Nu este bine informat domnul Radu, este vorba despre alt număr cadastral.

Dl.Radu : nu sunteți dumneavoastră președinte de ședință. Ai contract pentru mașina de pompieri? Ce calitate ai dumneata de pronunți numele meu?

Nefiind discuții, dl.președinte supune la vot proiectul de hotărâre care se aprobă cu 11 voturi „pentru”.

Dl. Radu Ghe. : îmi cer scuze dacă e confuzie.

**2. Proiect de hotărâre privind aprobarea Planului Local de Acțiune pentru aplicarea H.G. nr.560/2022 privind aprobarea Strategiei Guvernului României de incluziune a cetățenilor români aparținând minorității rome, pentru perioada iulie - decembrie 2022**

Dl. primar prezintă referatul de aprobare.

Dl.președinte : avizul comisiilor.

Președinții de comisie : favorabil.

Dl. președinte : discuții.

Dl. Radu : există o problemă acolo, nu s-a vorbit de Punctul de asistență medicală din satul Zeletin, deși există.

Dl. primar : acel punct sanitar a fost făcut așa cum a fost făcut, nu s-au luat în calcul 2 aspecte : mijloacele de transport- dacă există sau nu; suntem cu toții aici și știm că în societate există o animozitate, vis-a-vis de comunitățile entice. Nu știu dacă s-a luat vreun punct de vedere în momentul construirii. În momentul când s-a făcut studiul de fezabilitate s-a avut în vedere posibilitatea de a ajunge acolo? S-a avut în vedere un punct de vedere al unui specialist, al unui medic? Vă pot spune clar că, cel puțin, medicul cu care noi colaborăm nu este de accord să meargă acolo. Oamenilor le e greu să meargă acolo. Este o minisală, în nici un caz nu acoperă afluxul de populație. Acel punct de asistență medicală, când s-a proiectat, ce criterii s-au avut în vedere ? Știu, a fost construit printr-un program pe axa romilor. Acel centru dacă se vroia a fi util, trebuia să se țină cont de mai multe aspecte, de alegerea locului. Comunitatea romilor nu este definită geografic. Acel centru se putea face în orice alt sat din comuna Cătina. Instalația de apă nu este funcțională. Dacă vreți să deschidem cutia Pandorei, o deschidem. Trecem peste.

Nefiind discuții, dl.președinte supune la vot proiectul de hotărâre care se aprobă cu 11 voturi „pentru”.

**3. Proiect de hotărâre privind aprobarea încheierii a două contracte de comodat auto-împrumut de folosință gratuită**

Dl. primar prezintă referatul de aprobare : este vorba despre 2 contracrte pentru 3 autoturisme pentru Poliția locală. A fost organizat concursul, s-au prezentat 2 fete. Una va lucra pentru partea de logistică, cealaltă va fi angajată și pentru partea administrativă. Fetele nu sunt pentru ce citiți pe net. Poliția locală e venită ca un suport, nu exista autoritate, nu erau mașini. Pe mine m-ar fi deranjat, moral, să întreb un primar în funcție de mașina de pompieri, mașină care a participat la incendii, care a prevenit altele. Le-am dotat, le-am inscripționat. Lucrurile sunt transparente, după cum știți. E un suport pentru comuna noastră. Le pot folosi absolut toți angajații Primăriei, noi neavând nici o mașină funcțională. Este vorba despre o Vitara, un Duster și o Dacia Logan. Am vrut să fac contract de comodat și pentru mașina de pompieri dar neavând un consum, ni s-a recomandat de către Curtea de Conturi ca mașinile să nu depășească numărul de angajați. Pot să mai dau, de exemplu, un ATV pentru poliția locală dar nu vreau să se interpreteze.

Dl. președinte : discuții.

Dl. președinte : avizul comisiilor.

Președinții de comisie : favorabil.

Dl. președinte supune la vot proiectul de hotărâre care se aprobă cu 10 voturi „pentru”, 1 “abținere “, domnul Radu Ghe.

Dl. Radu : mă abțin pentru că m-am abținut și la înființarea poliției locale.

**Diverse**

Dl. primar : cele două fete sunt absolvente de facultate, una de adminstrație publică, cealaltă inginer de comerț, cam așa. Noi facem totul așa cum trebuie, oamenii sunt insuficienți. Am făcut nomenclatorul, ieri l-am primit. Fiecare stradă va avea denumire, nume. Este o muncă care nu se vede, o muncă de Sisif. Trebuie să intabulăm drumurile iar, ulterior, să le intabulăm după normele cadastrale în vigoare. Am făcut drumul de la Voinari, am ieșit cu el sus, unde avem locul de întoarcere. Oamenii, marea majoritate, sunt deschiși, sunt de acord cu acțiunile noastre. Ai făcut un drum, poți merge cu mașina. Legea 47/2020 - 5,5 m; s-a modificat legea. Se acceptă, pe porțiuni limitate, dimensiuni mai mici de 5,5 m.

Dl. Mihăilă : am văzut și la Calvini și la Chiojdu drumuri mai mici.

Dl. primar: da, dar acolo unde nu-ți permite situația, tehnic. Avem probleme cu fondurile pentru că riscăm să nu luăm banii. Când ai o îngustare de lățime - drum vicinal cu circulație în ambele sensuri. Eu, ca primar, cu acordul Consiliului Local, avem dreptul să-l declarăm cum vrem, respectând normele legale. Trebuie făcut, de exemplu, și celălalt sens. E vorba despre drumurile cu sens unic. Trebuie aviz de la Poliția Rutieră. Nu se acceptă un drum mai mic de 3,5 m( modificare în 2022). Oamenii sunt dechiși, văd oportunitatea. Mai reticenți sunt cei mai bătrâni. Trebuie discutat cu oamenii să găsim soluții. Sunt drumuri în comună foarte înguste, pe Valea Cătinei, de exemplu. Avem închiriat un buldozer, nu e închiriat la oră. Facem scurgere la toate canalele, e de muncă. Facem totul cu hârtii, cu documente, e legal.

Dl .Geantă Virgil : e un proiect foarte bun, mă interesează DC 56. Sunt greutăți în vreo 3-4 puncte. O să întâmpinăm probleme dar dacă mergem mai mulți pe teren, îi convingem.

Dl.primar : înființarea de drumuri : există legea exproprierii, care ne permite în regim de urgență, Legea 378, parcă așa. Eu nu vreau să mai ies primar, nu mă împiedică nimic să expropriez acolo unde întâmpin greutăți. Dacă am proiect tehnic argumentat, se rezolvă în instanță, în regim de urgență. Eu am fost adeptul corectitudinii, al onestității. Din punct de vedere social, oamenii trebuie să nu sufere. Cîrstoiu a făcut un drum, s-a înțeles cu vecinul, le-am zis să vină cu act notarial. Cine ne-a lăsat într-o parte, va fi compensat, nimeni nu trebuie să fie lezat. Așa e corect . Totul va fi pe hârtie, transparent. Dacă, de exemplu, intrăm în dreapta- 5 zile de muncă, în schimb, dacă acolo, în partea stângă e terenul mai așezat, cu costuri mai mici, iau axul drumului existent și mă extind echidistant, stânga-dreapta. Trebuie să-i fac măsurători- cel care are mai mult, ăla trage gardul. Vom discuta toate aspectele, toate spețele aici.

Săptămâna viitoare o să bag buldozerul în Slobozia, așa cum am zis.

Dl. președinte : confirm, e nevoie de utilaj acolo, se restoarnă căruța.

Dl. Gîndac : trebuie pus balastru, a săpat ploaia.

Dl. primar : o să merg personal acolo, putem face o reprofilare, ca la Moara Enică. O să mergem împreună.

Dl. Mărăcineanu : astea sunt probleme generale, la Fundul Văii e dezastru.

Dl. primar : ni s-au aprobat 12 milioane de lei pentru drumuri pe Anghel Saligny. Am niste discuții la Consiliul Județean acum pentru zonele greu accesibile - sate izolate, să fie finanțate printr-un proiect, există o oportunitate acum. O să facem o updatare la toaletarea arborilor pentru însorire, curățare vegetație, trebuie să asigurăm zonă de protecție. Sunt multe probleme, în primărie nu stă nimeni. Doamna secretar general a plecat, nu a făcut documentele pentru câmp, 500 de dosare trebuie luate la mână. Avem cele 2 proiecte de cadastrare. Este o muncă continuă, situații, raportări, nu s-a întârziat, oamenii la Legea 416 muncesc. Mai sunt și probleme, le rezolvăm. Mai mult ca sigur ne vor aproba și proiectul Punct de asistență de urgență, la fosta brutărie. Proiectul cu digitalizarea e un merit al meu, m-am prevalat de montarea camerelor de luat vedere; montarea pe stâlpi-îi vom folosi pentru extinderea iluminatului public-la dl.Preda, la Zeletin, în toate zonele unde nu sunt. S-a mai dschis o axă, pe AFM pentru iluminatul public.

Dl. Mihăilă : mai funcționează iluminatul public? Pe Vale nu merge.

Dl. primar : am modificat eu orele.

Dl. Geantă : e vorba și de economie.

Dl. viceprimar : după 9, nu te întâlnești cu nimeni.

Dl. primar : am vorbit la Consiliu, sunt niște proiecte pentru apă și canl, se pot face în participațiune cu Consiliul Județean, pe cătune, pe sate. Se înființează asociații de proprietari dar trebuie avute drumurile cadastrate.

Un alt proiect : cadastrarea tuturor torenților. Le facem ministații de epurare, cu deversare în pârâuri dar trebuie, în prealabil, cadastrate. Nu vreau să mă apuc de drumuri până nu fac canalizare. Avem promisiune de la Consiliul Județean că ne ajută cu apa și canalul. Apa nu ne mai lasă legislația în vigoare s-o mai luăm așa. Plus că oamenii sunt așa cum sunt. Apa trebuie plătită, oamenii să fie mai responsabili. Pentru apă nu poți să înființezi serviciul dacă nu ai canalizare. Există acele ministații oportune de care vorbeam. Nu știu dacă în mandatul ăsta.

Dl. Mihăilă : apa și canalul sunt prioritare, restul mai pot fi amânate.

Dl. primar : apa și canalul, nu ne încadăm la numărul de locuitori.

Dl. Mărăcineanu : cu apa e o mare problemă peste tot.

Dl. Geantă Virgil : există intenții din partea dumnevoastră, sunteți tânăr și vă doresc să ajungeți la finalizare cu 2 - 3. Există un bazin de apă mai sus, ceilalți care stau mai jos nu au apă, cei de sus au. E în atribuția celui care i-a bani pe stat. Cu merge apa sus iar la cei de pe Vale, nu?

Dl. primar : te duc la om în curte care are robinete în curte. Tai unul dar mai sunt 15. Când va fi rețeauaa pe drumul public, nu va mai fi un robinet. Dumneavoastră vorbiți de un punct anume. Eu am înființat 8 km de rețea. La dl.Preda când era, când nu era, acum s-a rezolvat. În Slobozia nu am sursă de apă. În Valea Cătinei e o problemă cu oamenii. O să trag apa pe stradă și nu mai fac nimic.

Dl. Mărăcineanu : la noi de ce nu se poate prelugi conducta? Noi rămânem mereu fără apă. Aia de sus au, cei de jos n-au un pic de apă. Mai jos de d-na Geangu Maria, udă grădinile, au apă.

Dl. Radu : în Moare Enică se consumă 4 vagoane într-o noapte. Am adus bani pentru apă și au fost băgați la reabilitarea primăriei. Am adus apa pentru foraje, nu pentru primărie -2 miliarde + 2 miliarde.

Dl. Mihăilă : banii ăia n-au fost cu destinație specială.

Dl. Radu : cu scopul ăsta am cerut eu banii la Guvern, pentru 2 foraje, la Valea Cătinei și Slobozia. Noi nu avem decât foraje de suprafață. Ați vrut primărie, stați în primărie! Banii s-au adus pentru foraje în Valea Cătinei și Slobozia, nu pentru clădirea Primăriei. Eu spun adevărul, sunt actele în primărie. Cerința mea a fost trecută prin Consiliul Local - 5 miliarde pentru forajul de la Valea Cătinei și Slobozia, nu pentru clădirea primăriei. Astea o să ajungă unde trebuie să ajungă. Avizele sunt consulative, nu obligatorii.

Domnul președinte declară lucrările ședinței închise.

Drept pentru care a fost încheiat prezentul proces-verbal.

**Președinte de ședință, Secretar general al comunei**

**Ilie PĂSĂROIU Felicia-Daniela PARASCHIV**